Torrijiet ta' de Redin It-Torrijiet ta' de Redin huma sensiela ta' tlettax-il torri tal-għassa żgħir fortifikat li l-Gran Mastru Martin de Redin tal-Kavallieri ta' Malta bena fuq il-gżira ta' Malta bejn l-1658 u l-1659. It-torrijiet jidhru minn xulxin, u kienu jipprovdu ħolqa ta' komunikazzjoni bejn Għawdex u l-Port il-Kbir, barra milli jservu bħala torrijiet tal-għassa kontra l-kursari. Id-disinn kien ibbażat fuq il-pjanta tal-aħħar torri mill-ħames torrijiet ta' Lascaris, it-Torri tax-Xuta (1640) li bena il-Gran Mastru Giovanni Paolo Lascaris, il-Gran Mastru ta' qabel de Redin. Ħafna mit-torrijiet għadhom jeżistu f'kundizzjoni tajba u l-maġġor parti huma ażżessibbli għall-pubbliku. Dawn huma t-torrijiet ta' de Redin fl-ordni kronoloġika skont meta nbnew.